ایان چیپل

ایان مائیکل چیپل (پیدائش:26 ستمبر 1943ء انلی، ایڈیلیڈ، جنوبی آسٹریلیا) جنوبی آسٹریلیا اور آسٹریلیا کے لیے کھیلنے والے ایک سابق کرکٹ کھلاڑی ہیںhttps://en.wikipedia.org/wiki/Ian_Chappell#cite_note-MCG-1 جس نے آسٹریلیا کی طرف سے 75 ٹیسٹ میچوں اور 16 ایک روزہ بین الاقوامی میچز میں کینگروز کی نمائیندگی کی ان کے دادا وک رچرڈسن اور دو بھائی گریگ چیپل اور ٹریور چیپل نے بھی آسٹریلیا کی طرف سے کرکٹ کھیلی ہےhttps://en.wikipedia.org/wiki/Ian_Chappell#cite_note-2 انھوں نے آسٹریلیا کے علاوہ لنکاشائر کاونٹی اور جنوبی آسٹریلیا کے ساتھ بھی کرکٹ کیرئیر کا وقت گزارا۔ کرکٹ کے علاوہ ان کی ایک پہچان کرکٹ مبصر کی ہے جن کی آواز کرکٹ کے میدانوں سے سماعتوں میں رس گھولتی ہے وہ سیدھے ہاتھ کے ایک بااعتماد پہلے نمبروں پر بلے بازی کے جوہر دکھانے والے ایک مایہ ناز کھلاڑی تھے جبکہ انھیں باولنگ میں لیگ بریک پر بھی عبور حاصل تھاhttps://en.wikipedia.org/wiki/Ian_Chappell#cite_note-3

 اعدادو شمار 
آئن چیپل نے 75 ٹیسٹ میچوں کی 136 اننگز میں 10 مرتبہ ناٹ رہ کر 5345 رنز سکور کیے۔ 42.42 کی قابل قدر اوسط کے ساتھ ان کا زیادہ سے زیادہ سکور 196 تھا۔ 14 سنچریاں، 26 نصف سنچریاں اور 105 کیچز بھی ان کے ریکارڈ کا حصہ تھے جبکہ 16 ایک روزہ بین الاقوامی میچوں کی 16 اننگز میں 2 مرتبہ بغیر آئوٹ ہوئے 86 کے سب سے زیادہ انفرادی سکور کے ساتھ انھوں نے 673 رنز بنائے۔ 48.07 کی اوسط سے 8 نصف سنچریاں ان کے اس مجموعے کا حصہ تھیں۔ آئن چیپل نے 262 فرسٹ کلاس میچز کی 448 اننگز میں 41 مرتبہ ناٹ آئوٹ رہ کر 19680 رنز 48.35 کی اوسط سے بنائے۔ 209 ان کی کسی ایک اننگ کا سب سے زیادہ سکور تھا۔ 59 سنچریاں اور 96 نصف سنچریاں، 312 کیچز کے ساتھ ان کے ریکارڈ کا حصہ بن چکی ہیں۔ بولنگ میں آئن چیپل نے 1316 رنز دے کر 20 وکٹیں حاصل کیں۔ 2/21 کسی ایک اننگ اور 2/31 کسی ایک میچ کی بہترین کارکردگی تھی۔ 65.80 کی قدر مہنگی اوسط بھی ان کے کھاتے میں درج ہے۔ ایک روزہ مقابلوں میں 2 اور فرسٹ کلاس میچوں میں 176 وکٹوں کے ساتھ نمایاں رہے۔ 5/29 فرسٹ کلاس میچوں میں ان کی کسی ایک اننگ میں سب سے زیادہ بولنگ کا ریکارڈ ہے۔ آئن چیپل کا شمار ان کھلاڑیوں میں ہوتا ہے جنھوں نے میچ کی دونوں اننگز میں سنچریاں سکور کی تھیں۔ انھوں نے نیوزی لینڈ کے خلاف 1974ء میں برمنگھم کے مقام پر 145 اور 121 رنز کی باریاں کھیلیں۔ آئن چیپل کا شمار ان کھلاڑیوں میں ہوتا ہے جو بھارت کے خلاف کولکتہ میں 1969ء کے سیزن میں 99 رنز پر آئوٹ ہوئے۔ ایک اور منفرد ریکارڈ بھی انھیں حاصل ہے کہ وہ بھارت کے خلاف 1969ء میں ہی دلی کے مقام پر پہلی اننگ میں 138 رنز بنا کر دوسری اننگز میں بغیر رن بنائے آئوٹ ہوئے اور دنیا کے ان کھلاڑیوں کی فہرست میں شامل ہو گئے جو انھوں نے ایک میچ کی ایک اننگ میں سنچری بنائی اور دوسری اننگ میں صفر پر آئوٹ ہوئےhttps://www.espncricinfo.com/player/ian-chappell-4560

 مزید دیکھیے 
 کرکٹ
 ٹیسٹ کرکٹ
 ایک روزہ بین الاقوامی
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست
 آسٹریلیا کے ون ڈے کرکٹرز کی فہرست
 بین الاقوامی کرکٹ خاندانوں کی فہرست
 آسٹریلیا قومی کرکٹ ٹیم کے کپتانوں کی فہرست

 حوالہ جات 

زمرہ:آسٹریلوی بیس بال کھلاڑی
زمرہ:آسٹریلوی ریپبلکن
زمرہ:آسٹریلوی کرکٹ کپتان
زمرہ:آسٹریلوی کرکٹ مبصرین
زمرہ:آسٹریلیا ٹیسٹ کرکٹ کھلاڑی
زمرہ:آسٹریلیا ٹیسٹ کرکٹ کپتان
زمرہ:آسٹریلیا کے ایک روزہ کرکٹ کھلاڑی
زمرہ:آسٹریلیا کے کرکٹ کھلاڑی
زمرہ:ایڈیلیڈ کے کھلاڑی
زمرہ:بقید حیات شخصیات
زمرہ:جنوبی آسٹریلیا کے کرکٹر
زمرہ:سال کے بہترین وزڈن کرکٹ کھلاڑی
زمرہ:کرکٹ عالمی کپ 1975 کے کھلاڑی
زمرہ:لنکاشائر کے کرکٹ کھلاڑی
زمرہ:ورلڈ سیریز کرکٹ کے کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:1943ء کی پیدائشیں